— Штораз мы крыху мяняем фармат і канцэпцыю мерапрыемства, таму кожны раз нашых гасцей чакае такі любімы дзецьмі ўсіх узростаў сюрпрыз, — патлумачыла дырэктар школы-інтэрната Святлана Алексяевіч. — Сённяшняе свята праходзіць у Год навукі, таму ўсе станцыі носяць даследчыцкі характар. Частку з іх падрыхтавалі нашы педагогі і навучэнцы, частку — валанцёры Чырвонага Крыжа, БРСМ, раённай арганізацыі грамадскага аб’яднання “Белая Русь” і даўнія сябры. Мы даследуем фізічныя законы і прынцыпы дзеяння шоу мыльных бурбалак, фокусы і зрокавыя ілюзіі, ставім хімічныя доследы — усё, што матывуе дзяцей вывучаць навакольны свет, пазнаваць яго праявы з усмешкай, радасцю, весялосцю.